Samiske kulturminner i Valdres i Sør-Norge skal skiltes og synliggjøres. Prosjektet er del av Sametingets satsing på sørsamiske kulturminner, og gjennomføres i samarbeid med Innlandet fylkeskommune og en rekke lokale aktører.     
   
Den ene lokaliteten er boplassen etter Lussi Kant i Smådalen i Vang. Lussi kom til Valdres på 1890-tallet. Mannen hennes, Lars Myrås, hadde da fått seg gjeterjobb for Vang og Øye reinselskap. Ekteparet bosatte seg langt til fjells i et lite tømmerhus. Etter hvert ble Lussi boende alene sammen med ungeflokken. Hennes eldste sønn hadde omkommet i en snøstorm. Fram til 1910 mistet hun de tre andre barna i tuberkulose. Selv levde hun, fattig og alene, fram til hun i 1944 var 87 år gammel.   
   
Bildetekster: 

1. Lussi Kant. Tatt på verdensutstillingen i Paris i 1889. Ukjent fotograf
2. Boplassen hvor Lussi og Mannen satte opp et lite tømmerhus
3. Kulturminnet etter boplassen i Smådalen i Valdres. Fra venstre: Forfatter Kjell Bitustøyl, Nina Hildre fra Innlandet fylkeskommune.